Okresná prokuratúra Senica 
Janka Kráľa 735, 905 45 Senica 	

Sp. zn. : Pv 851/12/2205	Senica, 11.9.2013
EEČ : 2-19-52-2013

U Z N E S E N I E

Trestná vec:	obvinený XXXXX 
Zločin:	

Rozhodol: 	prokurátor Okresnej prokuratúry Senica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaný
trestné stíhanie proti obvinenému XXXXX, XXXXX trvale bytom XXXXX, XXXXX, ktorý je stíhaný pre zločin úverového podvodu spolupáchateľstvom podľa § 20, § 222 ods. 1, ods. 3 písm. a/ Trestného zákona, ktorého sa dopustil na tom skutkovom základe, že po predchádzajúcej dohode s ďalšími dvomi nezistenými páchateľmi v úmysle vylákať úver, prišiel XXXXX s nimi do Senice, kde za prítomnosti jedného z páchateľov v pobočke XXXXX požiadal o poskytnutie spotrebiteľského úveru „Flexipôžička“ vo výške 4.000,- €, pričom do žiadosti o úver uviedol, že poberá výsluhový dôchodok, toto doložil falošným potvrdením XXXXX, ktor¨¦ mu zabezpečil ďalší páchateľ a úver mu bol schválený vo výške 3.300,- €, pričom v ten istý de¨ľ uzatvoril zmluvu o poskytnut¨Ş spotrebiteľského úveru XXXXX, boli mu vyplatené peniaze, tieto si rozdelil s nezistenými páchateľmi podľa dohody, avšak úver nikto nespláca a uvedeným konaním páchateľov bola XXXXX  XXXXX, IČO: XXXXX spôsobená škoda vo výške 4.336,34,- €,

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ Okresného riaditeľstva PZ v Senici, Odboru kriminálnej polície, oddelenia ekonomickej kriminality uznesením pod XXXXX  podľa § 199 ods. 1 Trestného poriadku začal trestné stíhanie pre zločin úverového podvodu spolupáchateľstvom podľa § 20, § 222 ods. 1, ods. 3 písm. a/ Trestného zákona a následne uznesením pod XXXXX podľa § 206 ods. 1 Trestného poriadku vzniesol obvinenie XXXXX pre zločin úverového podvodu spolupáchateľstvom podľa § 20, § 222 ods. 1, ods. 3 písm. a/ Trestného zákona, na vyššie uvedenom skutkovom základe.

Mesto XXXXX pod č.k. OOaVS/50/2013KI d¨ľa 14.8. 2013 zaslalo vyšetrovateľovi PZ úmrtný list č. 50/2013, z ktorého vyplýva, že XXXXX zomrel d¨ľa 6.8. 2013.
 
             Podľa § 9 ods. 1 písm. d/  Trestného poriadku trestné stíhanie  nemožno začať, a ak  už bolo začaté nemožno v ¨ľom pokračovať  a musí byť zastavené, proti tomu kto  zomrel.   

S poukazom na skutočnosť, že  obvinený XXXXX zomrel v priebehu vyšetrovania, trestné stíhanie je neprípustné a preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marián Michnica
prokurátor